OpenLLM-France/wikimedia huggingface dataset:
# Oihana Aldai

Oihana Aldai Aranzabal (Aretxabaleta, 1992ko maiatzaren 6a) gipuzkoar futbolaria ohia da, atezain postuan jokatzen zuen.

## Ibilbidea

Leintz haraneko taldeetan hasi zen jokatzen, Arizmendin eta Arrasaten, bai eta Eibarren ere. Bigarren mailan bi urte egin zituen Añorgan eta Lehen Mailan Oiartzunekin egin zuen debuta. Bi urteren ondoren taldea jeitsi zenean Zaragoza CFF taldeak fitxatu zuen. 2018-19 denboraldian Errealean jokatu zuen eta Erreginaren Kopa irabazi zuen. Hurrengo urtean Eibarrera joan zen baina jokatzeko aukera gutxi zituela ikusita 2020ko urtarrilean Eibar utzi eta Pozoalbensera joan zen, Cordobako Pozoblanco herriko taldera.
2020ko martxoan COVID-19 pandemiak liga eten zuen eta Oihana Aldai ikasketaz erizaina denez jaioterrira itzuli eta Zumarragako Ospitalean lanean jardutea erabaki zuen.
2020ko uztailean Gijongo Sportingera joan zen eta bertan egin zuen bere azken denboraldia. Hamazazpi urteko ibilbidearen ondoren, 2021eko abuztuaren 7an futbol profesionala uzteko erabakia hartu zuen.

## Taldeak

Oihana Aldairen ibilbidea :
| Urteak | Taldea | Maila |
| 2008-2009 | Arrasate | Gipuzkoako Erregionala |
| 2009-2011 | Eibar B | Gipuzkoako Erregionala |
| 2011-2013 | Arrasate | Gipuzkoako Erregionala |
| 2013-2015 | Añorga | 2. maila |
| 2015-2017 | Oiartzun | Lehen maila |
| 2017-2018 | Zaragoza CFF | Lehen maila |
| 2018-2019 | Real Sociedad | Lehen maila |
| 2019-2020 | Eibar | Lehen maila |
| 2020 | Pozoalbense | 2. maila |
| 2020-2021 | Gijongo Sporting | |

## Palmaresa

* Erreginaren Kopa (1): 2019

## Erreferentziak

* 1 2 «OIHANA: Oihana Aldai Aranzabal (Portera)» www.aupaathletic.com (Noiz kontsultatua: 2020-11-01).
* ↑ «Erreginaren Kopako irabazle Realarekin eta GSRko langile — TUlankide MONDRAGON» www.tulankide.com (Noiz kontsultatua: 2020-11-01).
* 1 2 Gascon, Ainara Arratibel. ««Hasieratik argi izan nuen lagundu egin nahi nuela»» Berria (Noiz kontsultatua: 2020-04-17).
* ↑ «Oihana Aldai atezainak utzi egin du Pozoalbense taldea - Debagoiena» Goiena.eus (Noiz kontsultatua: 2020-11-01).
* ↑ (Gaztelaniaz) «Oihana Aldai, refuerzo para el femenino» La Nueva España 2020-07-24 (Noiz kontsultatua: 2022-05-04).
* ↑ «https://twitter.com/oihanaaldai/status/1423980364977090565» Twitter (Noiz kontsultatua: 2022-05-04).
* ↑ «Hamazazpi urteren ostean, futboletik erretiroa hartuko du Oihana Aldaik - Debagoiena» Goiena.eus (Noiz kontsultatua: 2022-05-04).

## Kanpo estekak

* Oihana Aldai (@OihanaAldai) | Twitter
* Datuak: Q37633411
* Multimedia: Oihana Aldai / Q37633411
# Ornithodira

Ornithodira Archosauriaren barruko talde bat da. Ibiltzeko bi hanken gainean jartzeko gaitasuna dute, euren lorratza digitigradoa da eta lepoak "S" itxurarekin kurbaturik dituzte. Dinosauria (eta bere barnean hegaztiak), Pterosauria eta Lagusuchidae barnebiltzen ditu.
Paleontologo batzuk ez daude ados Pterosauriak S itxurako lepoa dutenaren atalarekin. Hala ere taldea monofiletikoa da eta animalia hauek eta Dinosauroen arteko azken arbasoaren ondorengo guztiak biltzeko balio du.

## Filogenia

* Datuak: Q133190
* Multimedia: Ornithodira / Q133190
* Espezieak: Ornithodira
# Ornithorhynchidae

Ornithorhynchidae Monotremataren barruan gaur egun dagoen bi familietako bat da. Desagertu ez den espezie bakarra ornitorrinkoa da.

## Sailkapena

* Ornithorhynchidae familia
** †Obdurodon generoa
*** †Obdurodon dicksoni
*** †Obdurodon insignis
*** †Obdurodon/Monotrematum sudamericanum
*** †Obdurodon tharalkooschild
** Ornithorhynchus generoa
*** Ornithorhynchus anatinus (egungo ornitorrinko)
* Datuak: Q21811
* Multimedia: Ornithorhynchidae / Q21811
* Espezieak: Ornithorhynchidae
# Ornithomimus

Ornithomimus dinosaurio genero bat izan zen. Bere izenak hegaztien imitatzaile esan nahi du. Kretaziko gorenean bizi izan zen gaur egungo Ipar Amerikako eskualde handian.
Orojalea zen.

## Kanpo estekak

* Datuak: Q131067
* Multimedia: Ornithomimus / Q131067
* Espezieak: Ornithomimus
# Oriovac

Oriovac Brod-Posavina eskualdearen udalerria da, Kroazian, Europan. 2001an 6559 biztnale zituen.

## Geography

Udalerrian 10 naselja daude:
* Bečic
* Ciglenik
* Kujnik
* Lužani
* Malino
* Oriovac
* Pričac
* Radovanje
* Slavonski Kobaš
* Živike

## Historia

1918ra arte, Oriovac (Oriowacz izena 1850 baino lehen) Austriako monarkiaren parte izan zen (Kroazia-Eslavoniako Erresuma 1867ko konpromisoaren ondoren), Eslavoniako Muga Militarrean, Gradiskaner Erregimentua VIII. 1881ean desegin baino lehen.

## Erreferentziak

* ↑ Edwin MUELLER, Handbook of Austria and Lombardy-Venetia Cancellations on the Postage Stamp Issues 1850-1864, 1961.

## Kanpo estekak

* Datuak: Q1272312
* Multimedia: Oriovac / Q1272312
# Orippo

Orippo erromatar hiri bat da, turdetaniar jatorrikoa, Via Augustan kokatutakoa, Erromatik Cadizera, Antoninoren Ibilbidean eta Vicarelloko Edalontzietan aipatua.
Sevillako probintziako egungo Dos Hermanas udalerrian dago, Guadaira ibaiaren bideraketaren ondoan.
Badaude indusketa batzuk, non, ikusgai dagoen zatia, Herberoen Dorrea izenekoa den, buztingintza labeak ere aurkitu direlarik, horietakoren bat, oso kontserbazio egoera onean. Baita beste hondakin batzuk ere. Txanpon propioa egitera ere iritsi zen.
Zoritxarrez, jatorrizko finkatze arkeologikoa sistematikoki kaltetua izan da hamarkadetan zehar, (arpilaketa, jatorriz landa lurra zen lur batean luberriketa desegokiak...) gaur egun, ia erabat suntsitua dagoelarik, batez ere, udaletxeak baimendutako industrialde baten eraikuntzaren ondorioz, aztarnategien hasierako eremuan zehar hedatzen joan dena.
Zorionez, 1992an datatutako azken introspekzioetan zehar, probintziako katalogo arkeologikoan bildutakoak, zakil formako beirazko objektuak agertu ziren, mahats biltze garaian zehar egiten ziren erromatar orgien ebidentzia.

## Kanpo estekak

* Datuak: Q9053113
* Multimedia: Orippo / Q9053113
# Oris-en-Rattier

Oris-en-Rattier Frantziako udalerri bat da, Isère departamenduan dagoena, Auvernia-Rodano-Alpeak eskualdean. 2013an 93 biztanle zituen.

## Demografia
### Biztanleria

2007an Oris-en-Rattier udalerrian erroldatutako biztanleak 93 ziren. Familiak 48 ziren, horien artean 20 pertsona bakarrekoak ziren (8 bakarrik bizi ziren gizonak eta 12 bakarrik bizi ziren emakumeak), 16 seme-alabarik gabeko familiak ziren, 8 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 74 etxebizitza zeuden, 46 familiaren etxebizitza nagusia ziren, 26 bigarren erresidentzia ziren eta 2 hutsik zeuden. 73 etxeak ziren eta 1apartamentu bat zen. 46 etxebizitza nagusietatik 43 bere jabearen bizilekua ziren eta 3 alokairuan okupaturik zeuden; 1ek bi gela zituen, 5 etxek hiru zituzten, 13 etxek lau zituzten eta 27 etxek bost zituzten. 31 etxek euren parking plaza propioa zuten azpian. 19 etxetan ibilgailu bat zegoen eta 20 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Oris-en-Rattier udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 0 |
| 0 | 80-84 | 0 |
| 0 | 75-79 | 8 |
| 4 | 70-74 | 0 |
| 0 | 65-69 | 4 |
| 4 | 60-64 | 0 |
| 4 | 55-59 | 4 |
| 4 | 50-54 | 4 |
| 0 | 45-49 | 0 |
| 0 | 40-44 | 4 |
| 4 | 35-39 | 0 |
| 0 | 30-34 | 4 |
| 0 | 25-29 | 0 |
| 0 | 20-24 | 0 |
| 0 | 15-19 | 4 |
| 0 | 10-14 | 4 |
| 0 | 5-9 | 0 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 56 ziren, horien artean 31 aktiboak ziren eta 25 inaktiboak ziren. 31 pertsona aktiboak lanean(16 gizon eta 15 emakume) zeuden.. 25 pertsona inaktiboetatik 18 erretiraturik zeuden, 4 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 bestelako produktu industrialen fabrikazioko enpresa zen, 1 eraikuntza enpresa zen eta 1 ostalaritza eta jatetxe enpresa zen.
2009an norbanakoentzat zegoen zerbitzu bakarra argiketaria zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1068852
* Multimedia: Oris-en-Rattier / Q1068852
# Oriskany Falls (New York)

Oriskany Falls New York estatuko herri bat da. Oneida konderrian kokatua dago. 2010ean 732 biztanle zituen, 1,31 kilometro koadrotan banatuta.

## Ikus, gainera

* Oneida konderria

## Kanpo estekak

* Datuak: Q431883
# Orisoaingo jauregia

Orisoaingo Armagintzako Kaporalgo jauregia Orbaibar ibarreko Orisoain udalerrian Erdi Aroko jauregi bat da.

## Eraikina

Armagintzako Kaporalgo gisa agertzen da Nafarroako Erresumako nomina ofizialean. Antzina izen bereko leinukoa izan zen, eta bere pribilegioak Joan II.a eta Zuria I.a Nafarroakoak eratu zituzten 1430. urte inguruan. Pedro Elizalde eta Orisoaingo jauregia Beatriz Arradakoa Lepuzaingoaren alabarekin ezkondu zen 1530. urtean. Bere oinordeko Ana Elizaldekoa 1559an Pedro Eliorekin ezkondu zen. XVI. mendearen amaieran Martin Elioren jabea zen, Katalina Ruiz Espartzarekin ezkondua. Sebastian Eliokoak eta Ana Tebasek, bere emazteak, 1635 inguruan Orisoaingo maiorazkoa sortu zuten, jauregiko ondasun guztiak bertan lotuz. Hil zenean, Lorenzo Eliori pasatu zion maiorazkoa, Ana Baztan Eliorekin ezkonduta. 1723ko Kontuen Ganberaren zerrendan Lorenzo Zarate Elio ageri da. 1801ean Sebastian Zarate Elioren aurka egitea eskatu zuen, bere anaia Agustinen seme-alaben izenean. Jauregiko armarria zilarrezkoa zen, bost gerriko gulekin. XVIII. mendea oso sartua zegoen arte, indarrean egon zen palaziarrek herriko gainerako bizilagunek baino hiru egun lehenago mahats-bilketa hasteko zuten pribilegioa, zeinaren eskubidez 1568an Martin Elizaldek bere aitaginarreba Pedro Eliorekin batera auziari eutsi baitzion. 1712an zutik iraun zuen, Barasoaingo abadeak deskribatutakoaren arabera, jauregi zaharra deitzen diotena, dorre sendo bat duena, ez altuera handikoa.

## Erreferentziak

* Nafarroako Entziklopedia Handia | ORISOAIN. (Noiz kontsultatua: 2022-02-01).

## Ikus gainera

* Orisoain
* Orbaibar
* Erdialdea

## Kanpo estekak

* Datuak: Q112157575
# Oriska (Ipar Dakota)

Oriska Ipar Dakotako hiri bat da. Barnes konderrian kokatua dago. 2010ean 118 biztanle zituen, 0,72 kilometro koadrotan banatuta.

## Ikus, gainera

* Barnes konderria

## Kanpo estekak

* Datuak: Q28420
* Multimedia: Oriska, North Dakota / Q28420
# Oriskany (New York)

Oriskany New York estatuko herri bat da. Oneida konderrian kokatua dago. 2010ean 1.400 biztanle zituen, 2,05 kilometro koadrotan banatuta.

## Ikus, gainera

* Oneida konderria

## Kanpo estekak

* Datuak: Q2030937
# Oronoz-Mugairi

Oronoz-Mugairi Baztango lekua da. Ondoko auzoek osatzen dute: Oronoz, Mugairi eta Zozaia. 2010ean, herriak 457 biztanle zituen.

## Ondarea

* Arretxea jauregia
* Bertizko jaurerria
* Bertizko lorategi botanikoa
* Gontxea etxea
* Jasokundeko Andre Mariaren eliza: Oronoz auzoan dago.
* Zozaiako jauregia: XVI. mendean eraikia, Baztan haraneko dorretxe zaharenetakoa da. Zozaia auzoan dago.
* Jasokundeko Andre Mariaren eliza
* Arretxea jauregia
* Oronozko karrika
* Zozaiako jauregia

## Kultura
### Euskara

Oronoz-Mugairiko bertako euskara nafarrera da. Baztango gainerako herrietan, nafar-lapurteraren eta nafarreraren arteko nahaste batetan mintzo dira.

### Jaiak

Oronoz-Mugairiko bestak abuztuaren 15ean ospatzen dira, Andre Marietan.

## Herritar ospetsuak

* Mikel Goñi, pilota arloan Goñi II.a deituraz ezaguna (1977-), esku huskako pilotaria.
* Iñaki Otxandorena (1977-), esku huskako pilotaria.
* Olaia Inziarte (1999-), abeslaria.

## Erreferentziak

* ↑ (Gaztelaniaz) INEbase / Nomenclátor. Relación de unidades poblacionales

## Ikus, gainera

* Baztan

## Kanpo estekak

* Oronoz-Mugairi, Baztango Udalaren webgunean.
* Datuak: Q2405324
* Multimedia: Oronoz-Mugairi / Q2405324
# Oronoz-Mugairiko tunela

Oronoz-Mugairiko tunela Nafarroako tunel bat da, Baztango Oronoz-Mugairi herriaren lursailetan, hortik bere izena. Bertatik N-121-B errepidea igarotzen da.

## Ikus gainera

* N-121-B

## Kanpo estekak

* Datuak: Q99542998
# Oronsay (Colonsay)

Oronsay edo Oransay, Eskoziako gaeleraz: Orasaigh, Eskoziako Barruko Hebridak uhartediko uharte bat da, Argyll eta Bute eremuan. Colonsay uhartearen hegoaldean dago.
70 biztanle inguru ditu.
* Datuak: Q501179
* Multimedia: Oronsay, Colonsay / Q501179
# Oronoz (Baztan)

Oronoz Oronoz-Mugairiko auzoa da.

## Kanpo estekak

* Datuak: Q12265279
# Oronsuspe

Oronsuspe Aitzoaingo auzoa da. Bertan erabilera militarrerako tiro zelaia dago. Etorkizunean gunea etxebizitza berriak eraikitzeko berregituratuko da.

## Erreferentziak

* ↑ Berriobeitiko Udalaren webgunea.

## Ikus, gainera

* Aitzoain

## Kanpo estekak

* (Gaztelaniaz) Tracasa.es webguneko dokumentua, Berriobeitiko hainbat guneren erabilerari buruz (PDFa).
* Datuak: Q12265280
# Orontes

Orontes (grezieraz: Ὀρόντης) edo Asi (arabieraz العاصي, Al-`Āṣī; turkieraz: Asi Nehri), Ekialde Hurbileko ibaia da. Libanoko Antilibano mendilerroan sortzen da; Libano eta Antilibano mendien artetik igaro eta Sirian sartzen da. Herrialde horretako mendebaldea zeharkaturik, Turkian sartu eta Mediterraneoan itsasoratzen da, 571 km inguruko bidea egin ondoren.

## Geografia

Libanoko Antilibano mendilerroan du iturburua, Bekaa haranean. Herrialde horretan 40 km egin eta gero, Sirian sartzen da, eta herrialdearen mendebaldea zeharkatzen du, hegoaldetik iparralderantz; bertan al-Ghab ordokian zehar igarotzen da. Turkian sartuta, mendebalderantz biratu ondoren, Samandağetik hurbil (Antakya iparraldea) Mediterraneora isurtzen da.
571 km luze da, eta 24.660 km²ko arroa drainatzen du: % 69 Sirian, % 23 Turkian eta % 8 Libanon. Iparralderantz doan eskualdeko ibai bakarra da.

## Historia

Ibai garrantzitsua da, ez bakarrik geografiaren ikuspuntutik, baizik eta baita historiaren aldetik ere. Harana antzinako Kanaanen iparralde eta hegoaldearen arteko komunikazio bide garrantzitsua izan zen, nagusiki menditsua den toki batean. Orontes ibaia (Draco, Typhon edo Axius ere deitua), Kanaan eta feniziarren eragin eremuaren iparraldeko mugatzat hartzen da. Orontes ibaitik gertu, Kadeshko gudua gertatu zen, historikoki ezagutzen den lehen guduetako bat (K. a. 1295).

## Ekonomia

Ez da nabigagarria, baina funtsezkoa da ureztatzerako, batez ere Sirian. Ibilguaren erdialdean dauden padurak, nekazaritza lur gehiago lortzeko drainatuak izan dira. Homs eta Hama artean, Mediterraneotik gertu dagoen al-Ghab izeneko lautada emankorretik igarotzen da; hau ureztatzeko ura ibaitik ateratzen dute, norien bitartez. Ureztatzeko ahalmena handitzeko, 1960ko hamarkadatik aurerra zenbait urtegi eraiki ziren; handienak al Rastan (228 m³-ko edukiera), Qattinah (200 m³) eta Mhardeh (67 m³) dira.

## Erreferentziak

* ↑ Euskaltzaindia. Anatoliako eta Hego Kaukasoko toponimia. .
* ↑ Lur entziklopedietatik hartua.
* ↑ Orontes River Global.britannica.com
* 1 2 Asi-Orontes River Basin Fao.org

## Kanpo estekak

* Datuak: Q188871
* Multimedia: Orontes River / Q188871
# Oronogo (Missouri)

Oronogo Missourieko hiri bat da. Jasper konderrian kokatua dago. 2010ean 2.381 biztanle zituen, 6,44 kilometro koadrotan banatuta.

## Ikus, gainera

* Jasper konderria

## Kanpo estekak

* Datuak: Q953778
# Oronomis

Oronomis Crambidae familiako tximeleta genero bat da. Bere espezie tipoa Pyrausta xanthothysana da.

## Espezieak

| Espeziea | Irudia | Egoera |
| Oronomis xanthothysana | | daturik gabe |

## Kanpo estekak

* Datuak: Q7103797
* Espezieak: Oronomis
# Otarre

    Artikulu hau ontziari buruzkoa da; arrantza-tresna gaitzat duena beste hau da: «Otarre (arrantza)»
Otarre edo zare gauzak eramateko ontzia da, euskarriduna, saskia baino handiagoa. Berez zumez egindakoa da, baina gaur egun beste hainbat materialez ere egin ohi da.
Abeltzaintzan erabiltzen dute batez ere, eta egileak otarregile dute izena.

## Erreferentziak

* ↑ Lur entziklopedietatik hartua.
* ↑ Harluxet Hiztegi Entziklopedikoa. Otarre. .
* ↑ Gipuzkoako Foru Aldundia. Lanbide Tradizionalak: Zumearen otarregintza. .

## Kanpo estekak

* Datuak: Q3104080
# Otaru (Hokkaido)

Otaru (japonieraz: 小樽市, Otaru-shi) , Hokkaidoko Shiribeshi suprefeturako hiri handiena da baina suprefeturako hiriburua Kutchan herria da. 2014ko erroldaren arabera Kitamik 125.982 biztanle ditu.

## Geografia

Otaru supreferuraren ekialdeko mugan dago, Hokkaidoko hiriburua den Sapporotik nahiko gertu. Honek lo-hiri bihurtu badu ere turistentzako toki erakargarria da, Ishikari Badiaren ertzean baitago, Japoniako itsasoan.
Hiriaren hegoaldean berriz sumendi malkartsuak daude, denetan aipagarriena Tenguyama da. Saka-no-machi ezizena dauka hiriak ("hiri aldapatsua") izan ere mendi garaietatik itsasertzera bapatean jeisten baita eremua.

## Historia

Ainuek populatu zuten eremua eta hauek eman zioten Otaru izena, "hondartzatik doan ibaia". Aintzinatik daude ainuak hemen, Temiya leizean Jōmon Aroko aztarnak aurkitu baitira, k.a. 400 urte ingurukoak.
Tokugawa shogunerriak 1865an sortu zuen Otaru herria eta 1880an Hokkaidoko lehen trenbidea inauguratu zen Sapporo eta Otaru artean. 1899ko dekretu inperialak Otaruko kaiari baimena eman zion Estatu Batuekin eta Erresuma Batuarekin harreman komertzialak izateko. Hiriaren loraldia etorri zen eta 1922an hamarkadan hiri estatusa lortu zuen.
1924ko abenduaren 26an 600 dinamita kutxa zeramatzan trena bidetik irten zen eta geltokia, biltegiak, kaialdea eta inguruko auzoak nabarmen kaltetu zituen. 94 pertsona hil ziren eta 200 zauritu.
1950tik aurrera ikatzaren industriaren gainbehera iritsi zen.

## Ondasun nabarmenak

* Otaruko kanala: victoriar estiloko argiak ditu eta leku turistikoa bihurtu da.
* Nishin Goten (Sardinzarraren etxea): 1897an eraikitako egurrezko etxe luzea da. Hunkumatsu Tanakaa-rena zen, sardinzarraren industriaren magnatearena hain zuzen ere. Beheko solairuan aritzen ziren 120 langileen baldintzak magnatearen gelen luxuarekin konparatzen da.

## Janaria

Otaru Beer garagardoa bertan egiten da. Hiriko sushiak ere ospe handia dauka.

## Iruditegia

* Otaruren ikuspegia.
* Otaru kanala.
* Otaruko kaia.
* Aintzinako biltegiak.
* Akuariuma.
* Tenguyama mendia.

## Hiri senidetuak

* Nakhodka (Errusia)
* Kholmsk (Errusia)
* Dunedin (Zeelanda Berria)

## Kanpo estekak

* (Japonieraz) Webgune ofiziala
* Datuak: Q242108
* Multimedia: Otaru, Hokkaido / Q242108
# Otatitlán (udalerria)

Otatitlán Mexikoko udalerri bat da. Veracruz de Ignacio de la Llave estatuan kokatua dago. 2010ean 5.250 biztanle zituen 50,08 km²ko azaleran. Herriburua [[Otatitlán (Otatitlán)|Otatitlán]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3891676
* Multimedia: Otatitlán Municipality / Q3891676
# Otazu (Etxauri)

Otazu Etxauri udalerriko herria da. 2008ko urtarrilaren 1eko erroldaren arabera, 17 biztanle ditu.

## Kokapena

Kontzejua herrigunetik banandua dago, Arga ibaiaren beste aldean.

## Demografia eta biztanleria

Otazuko biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 9 | 13 | 12 | 13 | 15 | 16 | 16 | 15 | 17 |

## Ikus, gainera

* Etxauri

## Kanpo estekak

* Datuak: Q9053502
# Otatza

Otatza (gaztelaniaz Otaza) Arabako herri desagertu bat da. 1979ko azaroan eraitsi zuten, Gasteiz-Foronda aireportua eraikitzeko.
Otatzak herri hauek zituen mugakide: iparraldean Gereña eta Andetxa, hegoaldean Aztegieta, ekialdean Lopida eta Gobeu, eta mendebaldean Eztarroa.

## Historia

Herri honen lehen aipamena 1025 urtekoa da, Otahaza izenaz agertzen baita Donemiliaga Kukulako Kartularioan.

## Galdutako ondarea

* Martiri Santuen parrokia

## Erreferentziak

* ↑ Berria Estilo Liburua. (Noiz kontsultatua: 2017-04-02).
* ↑ (Gaztelaniaz) Góngora, Francisco. (2016-11-08). «Otaza, víctima del Aeropuerto de Foronda» El Correo (Noiz kontsultatua: 2017-04-02).
* ↑ (Gaztelaniaz) Miñano, Sebastián. (1827). Diccionario geográfico-estadístico de España y Portugal. 6. liburukia, 566 or. (Noiz kontsultatua: 2017-04-02).
* ↑ (Gaztelaniaz) Manterola, Ander; Arregui, Gurutzi. (2000). «El Culto de los Mártires de Calahorra en el País Vasco» Kalakorikos 5: 292 orr..
* ↑ Gasteizko Elizbarrutiaren Artxibo Historikoa. (Noiz kontsultatua: 2017-04-02).

## Kanpo estekak

* Datuak: Q29091722
* Multimedia: Otaza / Q29091722
# Otarre (arrantza)

Otarre, nasa, gurguila (Gip.), otzara (Bizk.) edo gorgoil harrapatzen diren arrainak gordetzeko saretxoa da. Onil antzera irekia den arrantza-tresna ere bada. Itsaskiak, krustazeoak eta zefalopodoak harrapatzeko erabiltzen dute normalean. Behin harrapakina onilaren barnean dagoen, ezin du atzerako bidea egin.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q952443
* Multimedia: Fish traps / Q952443
# Otavita

Otavita karbonato motako minerala da eta calcita taldearen kidea da.

## Ezaugarriak

Otavita karbonato mineralaren formula kimikoa hau da: ${\ce {CdCO3}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 3,5 - 4 da.

## Erreferentziak

* 1 2 (Ingelesez) «Otavite: Mineral information, data and localities.» www.mindat.org (Noiz kontsultatua: 12-05-2019).
# Olifante

Olifantea elefante letaginetan tailatutako haize musika tresnak ziren. Erdi Aroko zaldunek, abisu seinale gisa jotzen zituzten.
Olifante batzuk, oso modu aberatsean apainduta zeuden, benetako arte obrak bezala kontsideratuak izan direnak. Oso ohikoa da, instrumentu hau adarrarekin nahastea, nahiz eta inongo zerikusirik ez duten.

## Olifante ospetsuak

* Errolanen adarra, Orreagako guduan ustez erabila eta Errolanen Kantorean aipatua, baina erlikia gisa gorde dena mende batzuk geroagokoa dela konprobatu dena.
* Gaston IV.a Bearnoko bizkondearena. Alfontso I.a Aragoiko erregearentzat Zaragozako konkistaren buru izan zena. Bere olifantea herri honetako katedralean dago.

## Kanpo estekak

* Datuak: Q1335907
* Multimedia: Olifant (instrument) / Q1335907
# Olibrio

Flavio Anizio Olibrio (latinez: Flavius Anicius Olybrius) 472ko uztailaren 11tik urriaren 23 arte mendebaldeko erromatar enperadorea izan zen.
Bandaloek arpilatu ostean, Erroma utzi zuen. Konstantinoplan kontsul izendatu zuten 464an. Garai horretan Plazidiarekin, Valentiniano III.aren alabarekin ezkondu zen. Geiserikoren semea, Huneriko, Plazidiaren alaba batekin ezkondu zen. Lotura honen izenean, Geiserikok Olibriorako aldarrikatu zuen enperadore titulua.
472an, ekialdeko enperadoreak, Leon I.ak, Olibrio Italiara bidali zuen, Antemio enperadorea Rizimeroren kontrako borrokan laguntzera. Baina Rizimerorekin aldiz aurreko negoziazioak zirela eta, Antemioren heriotzaren ostean, enperadore bihurtu zen Olibrio. Nolanahi ere, berehala hil zen kausa naturalengatik.
* Datuak: Q193678
* Multimedia: Olybrius / Q193678
# Oliena

Oliena Nuoroko (Sardinia, Italia) udalerria da.

## Kanpo estekak

* Datuak: Q295313
* Multimedia: Oliena / Q295313
# Oliete

Oliete Teruelgo udalerria da, Andorra-Sierra de Arcos eskualdean dagoena.
2009ko urtarrilaren 1eko erroldaren arabera 486 biztanle zituen.

## Ikus, gainera

* Teruelgo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q675071
* Multimedia: Oliete / Q675071
# Oliva Gessi

Oliva Gessi Italiako udalerri bat da. Paviako probintzian kokatuta dago, Lombardia eskualdean. 168 biztanle ditu, 3,91 kilometro koadroko azaleran banatuta.

## Mugakideak

Oliva Gessik honako udalerri hauekin egiten du muga:
Casteggio Montalto Pavese Torricella Verzate Calvignano Corvino San Quirico Mornico Losana

## Kanpo estekak

* Datuak: Q39855
* Multimedia: Oliva Gessi / Q39855